b'\n_START_ARTICLE_\nDirectors Guild of America\n_START_PARAGRAPH_\nDirectors Guild of America (DGA) er en forening for film- og TV-regiss\xc3\xb8rer over hele verden. Den ble f\xc3\xb8rst grunnlagt som Screen Directors Guild i 1936, men slo seg sammen med Radio and Television Directors Guild i 1960, og ble dagens DGA. DGAs hovedkvarter ligger p\xc3\xa5 Sunset Boulevard i Hollywood. Per 2011 hadde foreningen 14 500 medlemmer. _NEWLINE_DGA er vert for den \xc3\xa5rlige Directors Guild of America-utdelingen hvor de deler ut priser til \xc3\xa5rets beste regibragder. Prisen for beste regi for en spillefilm har ofte v\xc3\xa6rt en indikator p\xc3\xa5 hvem som kommer til \xc3\xa5 vinne Oscar for beste regi noen uker senere: kun sju ganger siden prisens opprettelse har ikke vinnerne v\xc3\xa6rt de samme. Det blir ogs\xc3\xa5 delt ut priser innenfor fjernsyn, musikk og reklame. Den f\xc3\xb8rste prisen som ble delt ut var en \xc3\xa6respris til D. W. Griffith.'